ମନ୍ତ୍ରୀ ପ୍ରତାପ ଜେନାଙ୍କ ଜନ୍ମଦିନ ଅବସରରେ ବିଶାଳ ରକ୍ତଦାନ ଶିବିର; ୩୯୧ ୟୁନିଟ ରକ୍ତ ସଂଗ୍ରହ ।
ବାତ୍ୟା ଜୱାଦଃ ପୁରୀରେ ଲ୍ୟାଣ୍ଡ ଫଲ ସମ୍ଭାବନା !
( 0 Rating )
ଭୁବନେଶ୍ୱରଃ ଆଦିତ୍ୟ ବିର୍ଲା ଗ୍ରୁପ୍ ମେଟାଲ୍ସ ଫ୍ଲାଗସିପ କମ୍ପାନୀ ହିଣ୍ଡାଲ୍କୋ ଇଣ୍ଡଷ୍ଟ୍ରିଜ ଲିମିଟେଡ ସିଲ୍ଭାସାରେ ଏକ ୩୪,୦୦୦ ଟନ୍ ଆଲୁମିନିୟମ ନିଷ୍କାସନ କାରଖାନା ସ୍ଥାପନ ଯୋଜନା ସମ୍ପର୍କରେ ଘୋଷଣା କରିଛି । ପଶ୍ଚିମ ଓ ଦକ୍ଷିଣାଞ୍ଚଳରେ ନିଷ୍କାସିତ ଆଲୁମିନିୟମ ଉତ୍ପାଦର ଦ୍ରୁତ ଅଭିବୃଦ୍ଧିଶୀଳ ବଜାର ପାଇଁ ଏହି ନୂଆ କାରଖାନା ଆବଶ୍ୟକ ପଦାର୍ଥ ଯୋଗାଇବ ।
କମ୍ପାନୀ ତାହାର ଦୀର୍ଘସୂତ୍ରୀ ଡାଉନଷ୍ଟ୍ରିମ ପୁଞ୍ଜିନିବେଶ ଯୋଜନାକୁ ପୁନଃ କାର୍ଯ୍ୟକ୍ଷମ କରୁଥିବାବେଳେ ସିଲ୍ଭାସାରେ ୭୩୦ କୋଟି ଟଙ୍କାର ଏହି ପ୍ରକଳ୍ପ ହିଣ୍ଡାଲ୍କୋର ଡାଉନଷ୍ଟ୍ରିମ ରଣକୌଶଳକୁ ଆଗେଇନେବା କ୍ଷେତ୍ରରେ ଏକ ବିଶାଳ ପ୍ରୟାସର ସଙ୍କେତ ଦେଉଛି । କମ୍ପାନୀର ଉଦେ୍ଧଶ୍ୟ ହେଉଛି ଆଗାମୀ କିଛିବର୍ଷ ମଧ୍ୟରେ ଏକ ବୃହତ୍ତର ମୂଲ୍ୟଯୁକ୍ତ ଉତ୍ପାଦ ପୋର୍ଟଫୋଲିଓ ନିର୍ମାଣ କରିବା । ଏହି ପୁଞ୍ଜନିବେଶ ଅର୍ଥନୈତିକ ପୁନରୁଦ୍ଧାର ଉପରେ ଆସ୍ଥାପ୍ରକଟର ସୂଚନା ଦେଉଛି, ଯାହା ପ୍ରକାରାନ୍ତରେ ଡାଉନଷ୍ଟ୍ରିମ ମୂଲ୍ୟଯୁକ୍ତ ଉତ୍ପାଦଗୁଡିକର ଚାହିଦା ବୃଦ୍ଧି ଘଟାଇବ ।
ଅତ୍ୟାଧୁନିକ ସିଲ୍ଭାସା କାରଖାନା ଭାରତରେ ଏହି ଧରଣର ପ୍ରଥମ ହେବ । ସମ୍ପୂର୍ଣ୍ଣ ସ୍ୱୟଂଚାଳିତ ଏହି କାରଖାନାରେ ତିନିଟି ନିଷ୍କାସନ ପ୍ରେସେସ୍ ରହିଛି ଏବଂ ଏହା ହିଣ୍ଡାଲ୍କୋକୁ ବିଲ୍ଡିଂ ଓ କୋଠାବାଡି ନିର୍ମାଣ, ଯାନବାହନ ଓ ପରିବହନ, ବୈଦ୍ୟୁତିକ , ଉପଭୋକ୍ତା ଏବଂ ଇଣ୍ଡଷ୍ଟିଆଲ୍ ଗୁଡ୍ଓ ଆଦି କ୍ଷେତ୍ରର ପ୍ରମୁଖ ଗ୍ରାହକଙ୍କୁ ସେବା ଯୋଗାଇବାକୁ ସମର୍ଥ କରିବ । ଆଲୁମିନିୟମ ଅସୀମିତ ଥର ପୁନଃବ୍ୟବହାରଯୋଗ୍ୟ ହୋଇଥିବା ଏବଂ ଶିଳ୍ପଗୁଡିକୁ ସେମାନଙ୍କ କାର୍ଯ୍ୟକାରିତାରେ ଆବର୍ତ୍ତି ଅର୍ଥନୀତି ମଡେଲ ଆପଣେଇବା ଦିଗରେ ସମର୍ଥ କରାଉଥିବାରୁ ଏହା ସବୁଠାରୁ ପସନ୍ଦଯୋଗ୍ୟ ନିରନ୍ତର ଧାତୁ ଭାବରେ ଏହିସବୁ ଶିଳ୍ପ କ୍ଷେତ୍ରରେ ନିଜର ସ୍ଥିତି ସୁଦୃଢ କରିବାରେ ଲାଗିଛି ।
ଭାରତରେ ଆଲୁମିନିୟମ ନିଷ୍କାସନ ବଜାର ବିପୁଳ ପରିମାଣରେ ବୃଦ୍ଧିଘଟିବା ଆଶା କରାଯାଉଛି- ସମ୍ପ୍ରତି ଏହା ପ୍ରାୟ ୩୭୩,୦୦୦ ଟନ୍ ଥିବାବଳେ ୨୦୩୦ ସୁଦ୍ଧା ପ୍ରାୟ ୮୫୦,୦୦୦ ଟନରେ ପହଞ୍ଚିବ । ଆଲୁମିନିୟମ ନିଷ୍ପାସନ ଘରୋଇ ବଜାରରେ ପଶ୍ଚିମ ଓ ଦକ୍ଷିଣାଞ୍ଚଳର ଅଂଶ ପ୍ରାୟ ୬୦%ରୁ ଅଧିକ ରହିଛି । ସିଲ୍ଭାସା ପ୍ରକଳ୍ପ ଉଚ୍ଚତର ଗୁଣମାନର ଉତ୍ପାଦ ସହିତ ଦ୍ରୁତ ସେବା ଏବଂ କମ୍ ସମୟ ମଧ୍ୟରେ ଏହି ସମସ୍ତ ଅଞ୍ଚଳର ଗ୍ରାହକଙ୍କୁ ସେବା ଯୋଗାଇଦେବା କ୍ଷେତ୍ରରେ ହିଣ୍ଡାଲ୍କୋକୁ ସୁଯୋଗ ପ୍ରଦାନ କରିବ ।
ଉତ୍ତରପ୍ରଦେଶର ରେଣୁକୂତ୍ ଏବଂ କେରଳର ଆଲୁପୁରମ୍ଠାରେ ଥିବା ହିଣ୍ଡାଲ୍କୋର ନିଷ୍କାସନ କାରଖାନପା ମୁଖ୍ୟତଃ ଯାନବାହନ, ପ୍ରତିରକ୍ଷା, ଏରୋସ୍ପେଶ ଏବଂ ଶିଳ୍ପକ୍ଷେତ୍ର ପାଇଁ ପଦାର୍ଥ ଯୋଗାଇଦେଉଛି । ସିଲ୍ଭାସା ପ୍ରକଳ୍ପ ବି ଆଣ୍ଡ ସି କ୍ଷେତ୍ର ଉପରେ ପ୍ରାଧାନ୍ୟ ଦେଇ ଅତିରିକ୍ତ ୩୪,୦୦୦ ଟନ୍ କ୍ଷମତା ଯୋଗକରିବ ଯାହା ଯାନବାହନ, ପରିବହନ ଓ ଅନ୍ୟାନ୍ୟ କ୍ଷେତ୍ର ବ୍ୟତିରେକ ନିଷ୍କାସନ ବଜାରର ୬୦%ରୁ ଅଧିକ ଅଟେ । ଏହି ପ୍ରକଳ୍ପରୁ ୨୪ ମାସ ମଧ୍ୟରେ ବ୍ୟବସାୟିକ ଉତ୍ପାଦନ ଆରମ୍ଭ ହେବା ଆଶା କରାଯାଉଛି ।
ଆଲୁମିନିୟମର ହାଲୁକା ଓ ମଜଭୁତ ଗୁଣ ତଥା ଅସୀମିତ ଥର ପୁନଃବ୍ୟହାରକ୍ଷମତା ପାଇଁ ଏହା ଏକ ନିରନ୍ତର କଞ୍ଚାମାଲ ଭାବରେ ବିଶ୍ୱସ୍ତରରେ ସଚେତନତା ବୃଦ୍ଧିପାଉଥିବା ପରିପ୍ରେକ୍ଷୀରେ ବିବିଧ ଶିଳ୍ପରେ ଆଲୁମିନିୟମର ଗ୍ରହଣୀୟତା ବୃଦ୍ଧିପାଉଛି ।
